| Salta*Salta* |
| --- |
| *Salta nuo San Bernardo kalno* |
|  |
| 

SaltaSalta

24°47′0″ p. pl. 65°25′0″ v. ilg.﻿ / ﻿24.78333°š. pl. 65.41667°r. ilg.﻿ / 24.78333; 65.41667﻿ (Salta)Koordinatės: 24°47′0″ p. pl. 65°25′0″ v. ilg.﻿ / ﻿24.78333°š. pl. 65.41667°r. ilg.﻿ / 24.78333; 65.41667﻿ (Salta) |
|  |
| Laiko juosta: (UTC-3) |
|  |
| **Valstybė** | Argentinos vėliava Argentina |
| **Provincija** | Saltos provincija Saltos provincija |
| **Departamentas** | Kapitalio departamentas |
|  |
| **Įkūrimo data** | 1582 m. balandžio 16 d. |
|  |
| **Gyventojų** (2001) | 462 051  |
| **Altitudė** | 1 187 m |
|  |
| **Tinklalapis** | www.municipalidad-salta.gov.ar |
|  **Vikiteka** | Salta |

**Salta** (isp. *Salta*) – miestas šiaurės vakarų Argentinoje, Andų kalnų papėdėje. Provincijos administracinis centras. Salta garsi savo senovine ispaniška architektūra ir įspūdingais kraštovaizdžiais, kurie ją daro vienu gražiausią Argentinos miestų. 512,7 tūkst. gyventojų (2007).

Geografija
----------

Saltos katedra
Saltoje gyvena virš 464 tūkst. gyventojų (su priemiesčiais – 468 tūkst.) ir tai yra 8 pagal dydį šalies miestas. Salta išsidėsčiusi Lermos slėnyje, 1152 m aukštyje virš jūros lygio. Klimatas šiltas ir sausas. Per metus vidutiniškai iškrinta 756 mm kritulių (daugiausia sausio ir vasario mėnesiais). Vidutinė metinė temperatūra – 16,4 °C (žiemą – 10,8 °C, vasarą – 20,4 °C).

Istorija
--------

Salta įkurta 1582 m. balandžio 16 d. ispanų konkistadoro Hernando de Lerma, kuris ją įkūrė kaip tarpinę stotį tarp Limos ir Buenos Airių. Argentinos Nepriklausomybės karo metu Salta tapo strateginiu punktu tarp Peru ir Argentinos miestų. 1816 – 1821 m. miestas buvo valdomas vietinio karinio vadovo Martín Miguel de Güemes, kuris pagal Chosė de San Martino nurodymą gynė miestą nuo iš šiaurės besiveržusių ispanų pajėgų. Po nepriklausomybės karo Salta tapo vienu svarbiausių regiono miestų. 1890 m. miestą pasiekė geležinkelis. XIX a. pab. – XX a. pr. į miestą atvyko nemažai imigrantų iš Italijos, Ispanijos, Arabų šalių (Sirijos, Libano), todėl Saltoje jaučiama multikultūrinė atmosfera.

Turizmas
--------

Senamiesčio gatvė
Dažnai vadinama *Salta la Linda* („Grožio Salta") gausiai lankoma turistų, siekiančių išvysti įspūdingą miesto architektūrą. Svarbiausi traukos objektai yra *Cabildo* rūmai, katedra ir *Plaza 9 de Julio* aikštė bei parkas. Mieste yra keletas muziejų, iš kurių žymiausias *Museo de Alta Montaña* (jame saugomas inkų palikimas). Taip pat iš Saltos daugelis turistų vyksta „Padebesių traukiniu" (*Tren a las nubes*).

Susisiekimas
------------

Šalia Saltos yra tarptautinis *Martín Miguel de Güemes* oro uostas iš kurio vyksta skrydžiai į Buenos Aires, Tukumaną, Chuchujų, Kordobą ir Santa Krusą (Bolivijoje). Automobilių keliai iš miesto veda į Chuchujų, Tukumaną, Santjago del Esterą, Antofagastą (Čilėje). Geležinkeliai į Tukumaną, Čilės ir Bolivijos miestus.

Ekonomika
---------

Salta – žemės ūkio regiono centras. Apylinkėse auginami kukurūzai, tabakas, ryžiai, cukranendrės. Veisiami galvijai. Maisto (daugiausia cukraus), tabako, naftos perdirbimo pramonė. Yra 2 universitetai.

Nuorodos
--------

* Turistinis portalas
* Miesto gidas Archyvuota kopija 2013-07-26 iš Wayback Machine projekto.
* Oficiali svetainė
* Miesto nuotraukos Archyvuota kopija 2006-11-14 iš Wayback Machine projekto.